ཆོས་ལུགས་དབུ་ཁྲིད་ལ་བོད་པའི་སྤྱི་ཚོགས་ནང་དུ་ཤུགས་རྐྱེན་ཧ་ཅང་ཆེན་པོ་ཡོད་པ་ནི་ཁྱད་ཆོས་ཤིག་ཡིན།དེ་བས་རྒྱ་དམར་གྱིས་བོད་བཙན་བཟུང་གནང་བ་ནས་འགོ་བཙུགས་ཏེ་ས་ཁུལ་ཁག་གི་བླ་ཆེན་སྤྲུལ་སྐུ་སོགས་བེད་སྤྱོད་ཀྱིས་ཆབ་སྲིད་ལ་ཁ་ལོ་བསྒྱུར་གྱི་ཡོད།རྒྱ་དམར་ལ་མཚོན་ན།ཏཱ་ལའི་བླ་མས་གལ་ཏེ་ཆབ་སྲིད་ཀྱི་དབང་ཆ་དོར་བ་ཡིན་ན་བོད་པས་ངོས་འཛིན་གནང་བཞིན་པའི་བླ་ན་མེད་པའི་ཆེས་མཐོའི་དབང་འཛིན་པ་སྟོང་པ་ཆགས་པ་རེད།ཆོས་ལུགས་ཀྱི་ཆེ་མཐོའི་དབུ་ཁྲིད་གནང་བ་ཡིན་ན་ཏཱ་ལའི་བླ་མས་བོད་ཀྱི་དམངས་སེམས་གཏན་འཇགས་དང་ལེགས་སྒྲིག་བྱེད་ཐུབ།རྒྱ་དམར་དབུས་གཞུང་གིས་ཆོག་མཆན་གནང་བའི་ཏཱ་ལའི་རུ་ཁག་དང་ཕྱི་བྲོས་བོད་མི་ཕྱིར་ལོག་བརྩོན་ལེན་གྱི་གནད་དོན་དང་འབྲེལ་བའི་དགོངས་སྐོར་སྙན་ཞུ་ཟེར་བའི་ནང་དུ་སྙན་ཞུའི་བསམ་འཆར་ནི།ད་ལྟའི་རྒྱལ་ཁབ་ཕྱི་ནང་གི་གནས་ཚུལ་དང་འཐབ་རྩོད་ཀྱིས་དགོས་མཁོ་ལྟར་ན།ཏཱ་ལའི་རུ་ཁག་ཕྱིར་མེས་རྒྱལ་དུ་ལོག་པར་བརྩོན་ལེན་གནང་ན་ང་ཚོར་ཕན་པ་ཡོད།ཏཱ་ལའི་ལས་དོན་ང་ཚོས་དམིགས་བསལ་གཙིགས་སུ་འཛིན་དགོས།ཁོང་ཕྱིར་མེས་རྒྱལ་དུ་ལོག་འདོད་ཡོད་ན་ང་ཚོས་ཆོས་ལུགས་དབུ་ཁྲིད་དུ་ངོས་འཛིན་བྱས་ཆོགའདིས་བོད་གཏན་འཇགས།ལྷོ་ནུབ་མཐའ་མཚམས་སྲ་བརྟན།མེས་རྒྱལ་གཅིག་གྱུར་སྲ་བརྟན་ལ་རིན་ཐང་ཆེན་པོ་ཡོད་ཅེས་བཀོད་ཡོད།